Kneza Branimira bb, 88 000 Mostar, BiH | T +387 36 395000 | F +387 36 395279 | www.hteronet.ba
Identifikacijski broj: 4227270100006

Matični-registarski broj subjekta upisanog kod Općinskog suda Mostar: 1-10868

PDV broj: 227270100006
Transakcijski račun kod UniCredit bank d.d. Mostar: 3381002202007207

Transakcijski račun kod Raiffeisen bank d.d. Sarajevo (filijala Mostar): 1610200023800018

Transakcijski račun kod Addiko bank d.d. Sarajevo: 3060190000145509

Temeljem članka 20 a Zakona o izmjenama i dopunama Zakona o radu (Sl. novine F BiH 89/18), Uredbe o postupku prijema u radni odnos u Javnom sektoru u F BiH (Sl. novine F BiH br. 13/19 od 27.02.2019. godine i Sl. novine F BiH br. 9/21 od 3.02.2021. godine), Zakona o pravima razvojačenih branitelja i članova njihovih obitelji (Sl. novine F BiH br.54/19), članka 138 i 142 Statuta Javnog poduzeća Hrvatske telekomunikacije d.d. Mostar, članka 8 i 9 Pravilnika o radu Javnog poduzeća Hrvatske telekomunikacije d.d. Mostar, Priloga V Pravilnika o raduJavnog poduzeća Hrvatske telekomunikacije d.d. Mostari Odluke Uprave Javnog poduzeća Hrvatske telekomunikacije d.d. Mostar broj: UD-3-33-22/22 od 1.9.2022. godine, JP Hrvatske telekomunikacije d.d. Mostar, raspisuje

**J A V N I O G L A S**

**za prijem radnika u radni odnos na neodređeno vrijeme uz probni rad**

**DIREKCIJA ZA POKRETNU MREŽU**

1. **Tehničar za kabelske mreže i usluge 3, Grupa za kabelsku mrežu i usluge 1, Odjel za upravljanje kabelskom mrežom i uslugama 2, Regija Sjever, DPM,** **1 (jedan) izvršitelj, minimalno 6 mjeseci radnog iskustva na istim ili sličnim poslovima, probni rad 3 mjeseca,** **mjesto rada** **Usora**

 **Opis posla:**

* Samostalno obavljanje preventivnih i redovnih mjerenja na kabelskim mrežama i na CPE terminalnoj opremi
* Pravovremeno otklanjanje kvarova na CPE terminalnoj opremi ili pravovremeno eskalira poštujući interne procedure i procese
* Osiguravanje tehničke mjerne dokumentacije za komisijski prijam novoizgrađenih kabelskih mreža
* Instaliranje i održavanje CPE terminalne opreme u pristupnoj kabelskoj mreži
* Pružanje podrške korisnicima i podešavanje CPE terminalne opreme
* Sudjelovanje u izradi projekata i mini projekata za kabelske mreže
* Sudjelovanje i nadzor izgradnje i rekonstrukcije kabelskih mreža koristeći alate i mjerne instrumente
* Prikupljanje podataka o telekomunikacijskoj infrastrukturi i opremi
* Osiguravanje tehničke podrške djelatnicima prodaje, službi za korisnike, terenskim ekipama, dobavljačima opreme, vanjskim suradnicima i partnerima u cilju bržeg i točnijeg uočavanja i rješavanja problema u pristupnoj mreži
* Pružanje pomoći i obuke manje iskusnim djelatnicima
* Osiguravanje ispravne i ažurirane dokumentacije za podršku procesima i procedurama
* Dostavljanje informacije o parametrima kabelske mreža za potrebe poslovnih odluka na rekonstrukciji i za uvođenja novih usluga
* Osiguravanje točnih podataka za ažuriranje internih baza podataka
* Ažuriranje internih baze podataka
* Osiguravanje traženih poslovnih izvješća na brz i učinkovit način sukladno internim procedurama i procesima HT-a
* Sudjelovanje u različitim projektima unutar i izvan odjela s ciljem pružanja podrške i rješenja vezanih uz kabelske mreže
* Samostalnost u obavljanju svih zadanih poslova
* Ostali poslovi po nalogu neposrednog rukovoditelja
1. **Tehničar za kabelske mreže i usluge 3, Grupa za kabelsku mrežu i usluge 2, Odjel za upravljanje kabelskom mrežom i uslugama 2, Regija Sjever, DPM,** **3 (tri) izvršitelja, minimalno 6 mjeseci radnog iskustva na istim ili sličnim poslovima, probni rad 3 mjeseca, mjesto rada Kiseljak – 1 izvršitelj, Orašje – 2 izvršitelja**

 **Opis posla:**

* Samostalno obavljanje preventivnih i redovnih mjerenja na kabelskim mrežama i na CPE terminalnoj opremi
* Pravovremeno otklanjanje kvarova na CPE terminalnoj opremi ili pravovremeno eskalira poštujući interne procedure i procese
* Osiguravanje tehničke mjerne dokumentacije za komisijski prijam novoizgrađenih kabelskih mreža
* Instaliranje i održavanje CPE terminalne opreme u pristupnoj kabelskoj mreži
* Pružanje podrške korisnicima i podešavanje CPE terminalne opreme
* Sudjelovanje u izradi projekata i mini projekata za kabelske mreže
* Sudjelovanje i nadzor izgradnje i rekonstrukcije kabelskih mreža koristeći alate i mjerne instrumente
* Prikupljanje podataka o telekomunikacijskoj infrastrukturi i opremi
* Osiguravanje tehničke podrške djelatnicima prodaje, službi za korisnike, terenskim ekipama, dobavljačima opreme, vanjskim suradnicima i partnerima u cilju bržeg i točnijeg uočavanja i rješavanja problema u pristupnoj mreži
* Pružanje pomoći i obuke manje iskusnim djelatnicima
* Osiguravanje ispravne i ažurirane dokumentacije za podršku procesima i procedurama
* Dostavljanje informacije o parametrima kabelske mreža za potrebe poslovnih odluka na rekonstrukciji i za uvođenja novih usluga
* Osiguravanje točnih podataka za ažuriranje internih baza podataka
* Ažuriranje internih baze podataka
* Osiguravanje traženih poslovnih izvješća na brz i učinkovit način sukladno internim procedurama i procesima HT-a
* Sudjelovanje u različitim projektima unutar i izvan odjela s ciljem pružanja podrške i rješenja vezanih uz kabelske mreže
* Samostalnost u obavljanju svih zadanih poslova
* Ostali poslovi po nalogu neposrednog rukovoditelja
1. **KV zaposlenik za kabelske mreže i usluge 1, Grupa za kabelsku mrežu i usluge 4, Odjel za upravljanje kabelskom mrežom i uslugama 2, Regija Sjever, DPM,** **1 (jedan) izvršitelj, minimalno 3 godine radnog iskustva na istim ili sličnim poslovima, probni rad 3** **mjeseca,** **mjesto rada Uskoplje**

 **Opis posla:**

* Samostalno provodi aktivnosti na preventivnom i redovnom održavanju kabelske mreže u cilju smanjenja broj kvarova
* Otklanjanje kvarova u kabelskoj mreži ili pravovremeno eskaliranje poštujući interne procedure i procese
* Praćenje procesa otklanjanja kvarova u kabelskim mrežama i potvrda rješavanja
* Otklanjanje kvarova na CPE terminalnoj opremi ili pravovremeno eskaliranje poštujući definirane smjernice i interne procedure
* Instaliranje i održavanje CPE terminalne opreme
* Pružanje podrške korisnicima i podešavanje CPE terminalne opreme
* Nadzor elementa kabelske mreže i DTI a izvještavanje o uočenim nepravilnostima, ugroženosti ili zlouporabi
* Sudjelovanje u izgradnju i nadogradnji kabelskih mreža (svjetlovodnih i bakrenih) i DTI (DTI-distributivna telekomunikacijska infrastruktura)
* Sudjelovanje u implementaciji/realizaciji tehničkih rješenja s ciljem poboljšanja kvalitete i pouzdanosti kabelskih mreža
* Predlaganje korisniku tehničkih rješenje kućne instalacije za priključak CPE terminalne opreme
* Dostavljanje informacije o trenutnim parametrima kabelske mreže za potrebe uvođenja novih usluga
* Dostavljanje informacije o trenutnom stanju mreže radi mogućih proširenja
* Suradnja kod ažuriranja postojeće tehničke dokumentacije
* Osiguravanje da tražena poslovna izvješća budu napravljena na brz i učinkovit način sukladno internim procedurama i procesima HT-a
* Samostalnost u obavljanju svih zadanih poslova
* Sudjelovanje u različitim projektima unutar i izvan odjela s ciljem pružanja podrške i rješenja vezanih uz kabelske mreže
* Ostali poslovi po nalogu neposrednog rukovoditelja

**Uvjeti**

**Opći uvjeti:**

1. Da je državljanin BiH
2. Da ima navršenih 18 godina života
3. Da ima opću zdravstvenu sposobnost za obavljanje poslova navedenog radnog mjesta (samo kandidat koji bude izabran dužan je dostaviti liječničko uvjerenje kao dokaz da njegovo zdravstveno stanje i psihofizičke sposobnosti odgovaraju uvjetima radnog mjesta na koje je izabran)
4. Da se protiv njega ne vodi kazneni postupak (samo kandidat koji bude izabran dužan je dostaviti uvjerenje da se protiv njega ne vodi kazneni postupak)

**Posebni uvjeti:**

- **za radna mjesta pod rednim brojem 1 i 2:** SSS/IV, elektrotehnička škola, poznavanje rada na računalu, minimalno 6 mjeseci radnog iskustva na istim ili sličnim poslovima

- **za radno mjesto pod rednim brojem 3**: KV/III, škola za KV zaposlenika odgovarajuće struke, poznavanje rada na računalu, minimalno 3 godine radnog iskustva na istim ili sličnim poslovima

Uz uredno popunjenu i vlastoručno potpisanu Prijavu na javni oglas **(obrazac prijave je na internet stanici Poduzeća –** [**www.hteronet.ba**](http://www.hteronet.ba) **i u uredu protokola, na adresi Kneza Branimira b.b. Mostar)**,

dostaviti slijedeću dokumentaciju:

* životopis,
* uvjerenje o državljanstvu,
* izvod iz matične knjige rođenih,
* diplomu/svjedodžbu,

(ukoliko je diploma/svjedodžba stečena u nekoj drugoj državi nakon 06.04.1992. godine, obvezno dostaviti i ovjerenu kopiju nostrificirane/priznate diplome/svjedodžbe)

* uvjerenje/potvrdu prethodnog poslodavca o radnom iskustvu na istim ili sličnim poslovima uz preciziranje poslova na kojima je radio/radi i dužine radnog odnosa na navedenim poslovima
* dokaz o poznavanju rada na računalu

**Prioritet pri zapošljavanju pod jednakim uvjetima imaju osobe iz članka 2 Zakona o pravima razvojačenih branitelja i članova njihovih obitelji (Službene Novine F BiH broj 54/19)**

**Kandidati koji se pozivaju na prioritet pri zapošljavanju sukladno Zakonu o pravima razvojačenih branitelja i članova njihovih obitelji (Službene novine F BiH broj 54/19) dužni su dostaviti dokaze o prioritetu upošljavanja i to:**

* Dokaz da su nezaposleni,
* Dokaz da imaju status razvojačenog branitelja

Dokumentacija se dostavlja u originalu ili ovjerenim kopijama. Ukoliko kandidati dostavljaju dokumentaciju u ovjerenoj kopiji, ovjerene kopije ne smiju biti starije od 6 mjeseci.

Kandidati koji se prijavljuju na više radnih mjesta podnose prijavu za svako radno mjesto pojedinačno i uz svaku prijavu dostavljaju traženu dokumentaciju u zasebnoj omotnici. U tom slučaju, dovoljno je uz jednu prijavu dostaviti originale ili ovjerene kopije dokumentacije, dok u drugim prijavama mogu dostaviti obične kopije dokumentacije s naznakom prijave u kojoj se nalaze originali ili ovjerene kopije zahtijevane dokumentacije.

Neuredne, nepotpune i ne blagovremene prijave bit će odbačene zaključkom.

Kandidati čije su prijave uredne, potpune i blagovremene biti će pismenim putem obaviješteni o mjestu, datumu i vremenu održavanja pismenog dijela ispita.

Smatra se da je kandidat zadovoljio na pismenom ispitu ukoliko je osvojio najmanje 60% bodova od ukupno mogućih 100%.

O mjestu, datumu i vremenu polaganja usmenog ispita, kandidati će biti obaviješteni usmeno ili pismeno putem e-mail-a.

Ako kandidat koji je uredno pozvan ne pristupi testiranju smatra se da je povukao prijavu na oglas.

**Javni Oglas objavljuje se je u dnevnoj novini Oslobođenje, mrežnoj stranici Poduzeća –** [**www.hteronet.ba**](http://www.hteronet.ba) **i Službi za zapošljavanje Mostar. Prijave s potrebnom dokumentacijom dostaviti u zatvorenoj omotnici najkasnije u roku od 8 (osam) dana od dana posljednje objave.**

**Kandidat je obvezan na poleđini omotnice naznačiti svoje ime, prezime i adresu**

**Prijave se dostavljaju poštom ili osobno putem protokola na adresu:**

***JP* Hrvatske telekomunikacije d.d. Mostar*, Kneza Branimira b.b., 88 000 Mostar, sa naznakom: Prijava na javni oglas za radno mjesto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,***

 ***(naziv radnog mjesta)***

 ***pod rednim brojem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

 ***(redni br. u javnom oglasu)***

**Izbor iz reda prijavljenih kandidata koji ispunjavaju uvjete oglasa izvršit će se sukladno Zakonu o radu F BiH, Uredbi o postupku prijema u radni odnos u javnom sektoru u F BiH, Zakonu o pravima razvojačenih branitelja i članova njihovih obitelji, Pravilniku o radu Javnog Poduzeća Hrvatske telekomunikacije d.d. Mostar** **i Odluci Uprave Društva**